Вялікую ўвагу ўдзяляюць ветэранам медыцынскія работнікі. Акрамя штогадовага абследавання здароўя ветэранаў вайны, для іх створаны асобныя палаты ў бальніцы, пэўную частку лекаў аптэка адпускае бясплатна. У школах створаны музеі баявой і працоўнай славы. Вялікую пошукавую работу вядзе старшыня пярвічнай ветэранскай арганізацыі СВК “Жухавічы” Г. І. Мамончык, член савета ветэранаў, кіраўнік гістарычна-краязнаўчага музея гімназіі № 1 райцэнтра М. У. Белянова. “Пакуль будуць сярод нас такія энтузіясты, ветэраны не будуць забыты”, — запэўніла ветэранскі лідар.